Ο **Ταμίρ Μπλατ** (Νετάνια, 4 Μαΐου 1997), είναι Ισραηλινός επαγγελματίας καλαθοσφαιριστής. Με ύψος 1.78 μ αγωνίζεται ως πόιντ γκαρντ στη Μακάμπι Τελ Αβίβ. Είναι γιος του πρώην καλαθοσφαιριστή και προπονητή Ντέιβιντ Μπλατ.

Πρώιμη ζωή
----------

Ο Μπλατ γεννήθηκε στη Νετάνια του Ισραήλ. Πατέρας του είναι ο πρώην καλαθοσφαιριστής και προπονητής Ντέιβιντ Μπλατ. Έπαιξε για την ομάδα νέων της Χάποελ Λεβ Χασαρόν, όπου οδήγησε την ομάδα του να κερδίσει το Κύπελλο Ισραήλ το 2012, μαζί με τον συμπαίκτη του Ρουά Χιούμπερ. Τον Ιούλιο του 2012, ο Μπλατ εντάχθηκε στην ακαδημία νέων του Ινστιτούτου Γουίνγκεϊτ.

Επαγγελματική σταδιοδρομία
--------------------------

### Χάποελ Τελ Αβίβ (2014–2017)

Στις 27 Αυγούστου 2014, ο Μπλατ ξεκίνησε την επαγγελματική του σταδιοδρομία με τη Χάποελ Τελ Αβίβ, υπογράφοντας τετραετές συμβόλαιο. Στην πρώτη του χρονιά με τη Χάποελ, ο Μπλατ δόθηκε δανεικός στην Ραμάτ Χασαρόν της 2ης Ισραήλ, όπου είχε μέσο όρο 9.7 πόντους, 4.1 ασίστ και 2,5 ριμπάουντ ανά παιχνίδι.

Στην τρίτη του χρονιά με τη Χάποελ, ο Μπλατ έκανε μία σημαντική πολύ καλή χρονιά με 7.4 πόντους, 5.4 ασίστ και 2.2 ριμπάουντ κατά μέσο όρο ανά παιχνίδι, κερδίζοντας μία θέση στην αρχική ενδεκάδα της Χάποελ. Στις 18 Απριλίου 2017, ο Μπλατ συμμετείχε στον αγώνα All-Star του Ισραηλινού Πρωταθλήματος του 2017.

### Χάποελ Χολόν (2017–2018)

Στις 13 Ιουλίου 2017, ο Μπλατ υπέγραψε διετές συμβόλαιο με τη Χάποελ Χολόν. Στις 12 Νοεμβρίου 2017, σημείωσε 22 πόντους (ρεκόρ καριέρας μέχρι τότε), πετυχαίνοντας 6 στα 10 τρίποντα, μαζί με πέντε ριμπάουντ και πέντε ασίστ σε μία νίκη με 104–74 επί της Μακάμπι Ρισόν ΛεΖιόν. Στις 5 Δεκεμβρίου 2017, σημείωσε ένα νταμπλ-νταμπλ με 13 ασίστ και 12 πόντους στη νίκη με 94–90 επί της Όλντενμπουργκ. Στη συνέχεια αναδείχθηκε στην ομάδα της εβδομάδας στο Champions League.

Ο Μπλατ βοήθησε την Χολόν να κερδίσει το Κύπελλο Ισραήλ του 2018, καθώς και να φτάσει στον τελικό του Ισραηλινού Πρωταθλήματος το 2018. Σε 54 παιχνίδια που έπαιξε κατά τη διάρκεια της περιόδου 2017–18 (που έπαιξε στο Ισραηλινό Πρωτάθλημα και στο Champions League), είχε μέσο όρο 6.4 πόντους και 4.6 ασίστ ανά παιχνίδι.

### Χάποελ Ιερουσαλήμ (2018–2021)

Στις 4 Ιουλίου 2018, υπέγραψε διετές συμβόλαιο με τη Χάποελ Ιερουσαλήμ, ενώνοντάς τον με τον πρώην προπονητή του, Όντεντ Κάτας. Στις 26 Δεκεμβρίου 2018, ο Μπλατ σημείωσε 21 πόντους (ρεκόρ σεζόν), πετυχαίνοντας 6 στα 13 σουτ εντός πεδιάς σε μία νίκη με 94–74 επί της πρώην ομάδας του Χάποελ Χολόν. Στις 4 Μαΐου 2019, ο Μπλατ ανακηρύχθηκε ο καλύτερος νεαρός παίκτης του Champions League. Την σεζόν 2019-20, είχε 10 πόντους, 1.8 ριμπάουντ και 5.8 ασίστ μέσο όρο με 42.8% στα τρίποντα σε 23.5 λεπτά συμμετοχής στο πρωτάθλημα του Ισραήλ. 

### Άλμπα Βερολίνου (2020–2023)

Στις 7 Αυγούστου 2020, υπέγραψε με την Άλμπα Βερολίνου του Πρωταθλήματος Γερμανίας, αλλά παρέμεινε ως δανεικός στην Χάποελ Ιερουσαλήμ. Τη σεζόν 2022-23, είχε κατά μέσο όρο στην Ευρωλίγκα, 7.8 πόντους, 4.6 ασίστ και 1.2 ριμπάουντ, ενώ στο γερμανικό πρωτάθλημα μέτρησε 6.9 πόντους, 5.4 ασίστ και 1.5 ριμπάουντ.

### Μακάμπι Τελ Αβίβ (2023–σήμερα)

Στις 17 Ιουλίου 2023, ανακοινώθηκε από την Μακάμπι Τελ Αβίβ με συμβόλαιο μέχρι το 2025.

Πορεία στην Εθνική ομάδα
------------------------

 Ο Μπλατ με την ομάδα Νέων Ανδρών του Ισραήλ τον Μάρτιο του 2017
### Μικρές εθνικές ομάδες του Ισραήλ

Ο Μπλατ ήταν μέλος των εθνικών ομάδων του Ισραήλ Κ-16, Κ-18 και Κ-20.

Τον Ιούλιο του 2015, βοήθησε την εθνική ομάδα εφήβων του Ισραήλ να φτάσει στον τελικό του Ευρωπαϊκού Πρωταθλήματος της FIBA του 2015 (2η Κατηγορία), όπου τελικά έχασε από τη Σουηδία και κέρδισε το ασημένιο μετάλλιο. Ο Μπλατ είχε κατά μέσο όρο 9.4 πόντους, 4.1 ριμπάουντ και 4.8 ασίστ ανά αγώνα.

Στις 18 Σεπτεμβρίου 2015, ο Μπλατ συμμετείχε στον Ευρωπαϊκό αγώνα της FIBA U-18 All-Star στη Γαλλία, καταγράφοντας έξι πόντους και έξι ασίστ. 

Τον Ιούλιο του 2017, ο Μπλατ οδήγησε την εθνική ομάδα νέων ανδρών του Ισραήλ για να φτάσει στον τελικό του Ευρωπαϊκού Πρωταθλήματος Νέων Ανδρών της FIBA του 2017, όπου τελικά έχασε από την Ελλάδα. Ο Μπλατ σημείωσε την υψηλότερη επίδοση όλων των εποχών στο Ευρωπαϊκό Πρωτάθλημα Νέων Ανδρών της FIBA σε ασίστ ανά αγώνα με 10.1 και είχε επίσης μέσο όρο 16 πόντους, 4.6 ριμπάουντ και 1.3 κλεψίματα ανά παιχνίδι. Ο Μπλατ κέρδισε μία θέση στην καλύτερη ομάδα όλου του τουρνουά. 

### Εθνική ομάδα ανδρών Ισραήλ

Ο Μπλατ είναι μέλος της εθνικής ομάδας καλαθοσφαίρισης του Ισραήλ. Στις 24 Νοεμβρίου 2017, έκανε την πρώτη του εμφάνιση για την ανδρική ομάδα στον αγώνα προκριματικών του Παγκοσμίου Κυπέλλου Καλαθοσφαίρισης της FIBA του 2019 απέναντι στην Εσθονία, καταγράφοντας 9 πόντους και 3 ασίστ ερχόμενος από τον πάγκο.

Τίτλοι-Διακρίσεις
-----------------

### Συλλογικοί

#### Χάποελ Χολόν

* Κύπελλο Ισραήλ (2018)

#### Χάποελ Ιερουσαλήμ

* 2x Κύπελλο Ισραήλ (2019, 2020)
* Λιγκ Καπ Ισραήλ (2019)

#### Άλμπα Βερολίνου

* Πρωτάθλημα Γερμανίας (2022)

### Ατομικοί

* Καλύτερος νέος παίκτης στο Μπάσκετμπολ Τσάμπιονς Λιγκ (2019)
* 3x Ισραηλινό All Star Game (2017, 2018, 2019)
* Πρώτος στις ασίστ στο Πρωτάθλημα Ισραήλ (2021)

Προσωπική ζωή
-------------

Ο πατέρας του Μπλατ, Ντέιβιντ, είναι πρώην επαγγελματίας καλαθοσφαιριστής και προπονητής. Ο ξάδερφός του, Γκόλαν Γκατ, είναι σημερινός επαγγελματίας μπασκετμπολίστας της Ιρόνι Νες Ζιόνα.

Παραπομπές
----------

1. ↑  «תמיר בלאט הוביל את לב השרון לזכיה בגביע». *Sport5.co.il* (στα Εβραϊκά). 2 Απριλίου 2012. Ανακτήθηκε στις 31 Ιουλίου 2018.
2. ↑  «תמיר בלאט במחזור האקדמיה החדש בווינגייט». *one.co.il* (στα Εβραϊκά). 27 Ιουλίου 2012. Ανακτήθηκε στις 29 Σεπτεμβρίου 2018.
3. ↑  «הפועל תל אביב: תמיר בלאט חתם לארבע שנים». *walla.co.il* (στα hebrew). 27 Αυγούστου 2014. Ανακτήθηκε στις 27 Αυγούστου 2014. CS1 maint: Μη αναγνωρίσιμη γλώσσα (link)
4. ↑  «Tamir Blatt signs two-year deal with Hapoel Holon». *Sportando.basketball*. 13 Ιουλίου 2017. Ανακτήθηκε στις 13 Ιουλίου 2017.
5. ↑  «Winner League, Game 6: UNET Holon Vs M. Rishon - Box Score». *basket.co.il*. 12 Νοεμβρίου 2017. Ανακτήθηκε στις 26 Ιουλίου 2018.
6. ↑  «Walden, Blatt, Weems, Atkins and Kikanovic make Team of the Week». *championsleague.basketball*. December 7, 2017.. Ανακτήθηκε στις September 29, 2018.
7. ↑  «Tamir Blatt moves to Hapoel Jerusalem». *Sportando.basketball*. 4 Ιουλίου 2018. Ανακτήθηκε στις 4 Ιουλίου 2018.
8. ↑  «Winner League, Game 11: Hapoel J-M Vs UNET Holon». *basket.co.il*. 26 Δεκεμβρίου 2018. Ανακτήθηκε στις 4 Μαΐου 2019.
9. ↑  «Star Lineup revealed, Blatt Best Young Player». *ChampionsLeague.basketball*. 4 Μαΐου 2019. Ανακτήθηκε στις 4 Μαΐου 2019.
10. ↑  «Αλμπα Βερολίνου: Πήρε Ταμίρ Μπλατ για τρία χρόνια και τον άφησε δανεικό στη Χάποελ (pic) | Gazzetta». *www.gazzetta.gr*. Ανακτήθηκε στις 17 Ιουλίου 2023.
11. ↑  «Ταμίρ Μπλατ: Μετακομίζει στην Άλμπα Βερολίνου (photo – video)». *Eurohoops*. 5 Ιουλίου 2020. Ανακτήθηκε στις 17 Ιουλίου 2023.
12. ↑  «Μακάμπι: Πήρε Ταμίρ Μπλατ για τα επόμενα δύο χρόνια (photo)». *Eurohoops*. 17 Ιουλίου 2023. Ανακτήθηκε στις 17 Ιουλίου 2023.
13. ↑  «FIBA European U18 All-Star Game Players Announced». *Sportando.com*. 11 Σεπτεμβρίου 2015. Αρχειοθετήθηκε από το πρωτότυπο στις 1 Οκτωβρίου 2018. Ανακτήθηκε στις 1 Οκτωβρίου 2018.
14. ↑  «Son of Cavs' Blatt shows skills of his own». *amicohoops.net*. 18 Σεπτεμβρίου 2015. Ανακτήθηκε στις 1 Οκτωβρίου 2018.
15. ↑  «Tamir Blatt making his mark». *fiba.basketball*. July 20, 2017.. Ανακτήθηκε στις September 29, 2018.
16. ↑  «Charalampopoulos crowned MVP after leading Greece to title». *fiba.basketball*. July 23, 2017.. Ανακτήθηκε στις September 29, 2018.
17. ↑  «Israel v Estonia boxscore - FIBA Basketball World Cup 2019 European Qualifiers». *fiba.basketball*. November 24, 2017.. Ανακτήθηκε στις September 29, 2018.
18. ↑  «קשר משפחתי: הבנים של בלאט ודני גוט במכביה» (στα he). *ynet.co.il*. June 25, 2013.. Ανακτήθηκε στις September 29, 2018.

Εξωτερικοί σύνδεσμοι
--------------------

* Προφίλ στο RealGM
* Προφίλ στην FIBA